దీనివల్ల ఏం సాధిస్తారు మీరు? ఓడిపోయే గేమ్ మీది: చంద్రబాబుప..
Thu, Jan 23, 2020, 03:41 PM
మండలి గ్యాలరీలో నిన్న చంద్రబాబు ఎందుకు కూర్చున్నారు?
'నన్ను చూసి నిర్ణయం చేయండి' అనేలా షరీఫ్ కు బాబు సంకేతం పంపారు
ప్రజాస్వామ్యంలో ఇది సరైన పద్ధతేనా?
రెండు బిల్లులను సెలెక్ట్ కమిటీకి పంపాలని శాసనమండలి చైర్మన్ షరీఫ్ నిన్న తీసుకున్న నిర్ణయంపై వైసీపీ నేతలు మండిపడుతున్న విషయం తెలిసిందే. ఇదే విషయమై వైసీపీ ఎమ్మెల్యే అంబటి రాంబాబు స్పందించారు. ఏపీ అసెంబ్లీ మీడియా పాయింట్ వద్ద ఆయన మాట్లాడుతూ, 'శాసనమండలి గ్యాలరీలోకి వచ్చి నిన్న చంద్రబాబునాయుడు ఎందుకు కూర్చున్నారు? మండలి చైర్మన్ కు ఎదురుగా ఉండేలా గ్యాలరీలో కూర్చున్న చంద్రబాబు ఉద్దేశం ఏంటి? టీవీలు ఆగిపోతే వచ్చేస్తారా? 'నన్ను చూసి నిర్ణయం చేయండి' అనే విధంగా షరీఫ్ కు చంద్రబాబు సంకేతం పంపారని, ప్రజాస్వామ్యంలో ఇది సరైన పద్ధతేనా?' అని ప్రశ్నించారు. ఈ దురదృష్టకర పరిణామాన్ని ప్రజాస్వామ్యవాదులు ఖండించాలని కోరారు.
'దీనివల్ల ఏం సాధిస్తారు మీరు? ఓడిపోయే గేమ్ మీది. ఇలా అడ్డుకోవడం వల్ల ఏమైనా విజయం సాధిస్తారా?' సెక్రటేరియట్ ను విశాఖకు పంపించాలన్న వైసీపీ ప్రభుత్వ నిర్ణయాన్ని మీరు ఎంతకాలం ఆపగల్గుతారు? సెలెక్ట్ కమిటీకి పంపించిన నిర్ణయాన్ని పట్టుకుని అమరావతి పరిరక్షణ కమిటీ ఉద్యమకారులను మోసం చేయాలని చూస్తున్నారా? కుక్కతోక పట్టుకుని గోదావరి ఈదాలనుకుంటున్నారా? ఇది సాధ్యమేనా? ఇలాంటి చర్యల ద్వారా మరోసారి మోసం చేయాలని చంద్రబాబు ప్రయత్నం చేస్తున్నారు' అని అంబటి విమర్శలు గుప్పించారు.
గందరగోళం చేయాలనుకుంటే నష్టపోతారు
సెక్రటేరియట్ ను విశాఖకు పంపాలన్న మా నిర్ణయం తప్పా? రైటా? అన్నది తేల్చవల్సింది చంద్రబాబునాయుడుగారు కాదు ప్రజలు. సెక్రటేరియట్ ను విశాఖలో పెడితే అన్ని ప్రాంతాల ప్రజలు చాలా సంతోషంగా ఉంటారని భావిస్తున్నాం. అది మా నిర్ణయం, నమ్మకం. 151 సీట్లు గెలుచుకున్న మా నమ్మకాన్ని వమ్ము చేయదలచుకుంటే మళ్లీ వచ్చే ఎలక్షన్లలో చూసుకుందాం. కానీ, ఇలాంటి గిల్లి కజ్జాలు పెట్టి, శాసనమండలిని ఉపయోగించుకుని గందరగోళం చేయాలనుకుంటే మాత్రం నష్టపోతారు' అని హెచ్చరించారు.
చంద్రబాబు ప్రభావం వల్లే ఇలా జరిగింది
'శాసనమండలికి 'పెద్దల సభ' అని పేరు.. పిల్లల సభలా ఎందుకు ప్రవర్తిస్తున్నారు? శాసనమండలిలో చాలా మంది మేధావులు ఉన్నారు. వాళ్లను కూడా ఆలోచించమని మనవి చేస్తున్నా. తెలుగుదేశం మినహా అన్ని పార్టీలు మీరు రూల్స్ కు వ్యతిరేకంగా ఉన్నారు. 'సెలెక్ట్ కమిటీకి పంపవలసిన అవసరం లేదు.. పంపితే రూల్స్ కు భిన్నంగా పంపినట్టవుతుంది' అని అందరూ చెప్పినప్పటికీ, నిర్ణయం తీసుకున్నారు. ఇది చంద్రబాబునాయుడు గారి ప్రభావం వల్లే జరిగింది. ఇది అప్రజాస్వామిక విధానం' అని అంబటి ధ్వజమెత్తారు.
deenivalla yem saadhistaaru meeru? odipoye game meedi: chandrababupa..
Thu, Jan 23, 2020, 03:41 PM
mandali galarilo ninna chandrababu enduku kuurchunnaaru?
'nannu chusi nirnayam cheyandi' anela sharif ku baabu sanketam pampaaru
prajaaswaamyamlo idhi saraina paddhatena?
rendu billulanu select kamiteeki pampaalani saasanamandali chairman sharif ninna teesukunna nirnayampai vicp nethalu mandipadutunna vishayam telisinde. ide vishayamai vicp emmelye ambati rambabu spandinchaaru. apy assembley media point vadda aayana maatlaadutuu, 'saasanamandali galariloki vachi ninna chandrababunayudu enduku kuurchunnaaru? mandali chairman ku edurugaa undela galarilo kuurchunna chandrababu uddesam enti? tvlu aagipothe vachestara? 'nannu chusi nirnayam cheyandi' ane vidhamgaa sharif ku chandrababu sanketam pampaarani, prajaaswaamyamlo idhi saraina paddhatena?' ani prasninchaaru. ee duradrushtakara parinaamaanni prajaasvaamyavaadulu khandinchaalani koraru.
'deenivalla yem saadhistaaru meeru? odipoye game meedi. ilaa addukovadam valla emaina vijayam sadhistara?' secretariat nu visaakhaku pampinchaalanna vicp prabhutva nirnayaanni meeru entakaalam aapagalgutaaru? select kamiteeki pampinchina nirnayaanni pattukuni amaravati parirakshana commity udyamakaarulanu mosam cheyalani chustunnara? kukkatoka pattukuni godavari eedaalanukuntunnaaraa? idhi saadhyamenaa? ilanti charyala dwara marosari mosam cheyalani chandrababu prayatnam chestunnaru' ani ambati vimarsalu guppinchaaru.
gandaragolam cheyalanukunte nashtapotaru
secretariat nu visaakhaku pampalanna maa nirnayam tappa? raita? annadi telchavalsindi chandrabaabunaayudugaaru kaadu prajalu. secretariat nu visaakhalo pedithe anni praantaala prajalu chala santoshamgaa untaarani bhavistunnam. adhi maa nirnayam, nammakam. 151 seetlu geluchukunna maa nammakaanni vammu cheyadalachukunte malli vache electionlalo chusukundam. cony, ilanti gilli kajjalu petti, saasanamandalini upayoginchukuni gandaragolam cheyalanukunte maatram nashtapotaru' ani heccharinchaaru.
chandrababu prabhaavam valle ilaa jarigindi
'saasanamandaliki 'peddala sabha' ani paeru.. pillala sabhala enduku pravartistunnaaru? saasanamandalilo chala mandi medhaavulu unnaaru. vaallanu kuudaa aalochinchamani manavi chestunna. telugudesam minaha anni paarteelu meeru rools ku vyatirekamgaa unnaaru. 'select kamiteeki pampavalasina avasaram ledu.. pampithe rools ku bhinnamgaa pampinattavutundi' ani andaruu cheppinappatiki, nirnayam teesukunnaru. idhi chandrababunayudu gaari prabhaavam valle jarigindi. idhi aprajaaswaamika vidhaanam' ani ambati dhvajamettaaru.